PMIndiaData/PMIndiaSum huggingface dataset:
കൊറിയയില്‍ നിന്നുള്ള സി.ഇ.ഒ.മാര്‍ പ്രധാനമന്ത്രിയെസന്ദര്‍ശിച്ചു.

റിപ്പബ്‌ളിക്ക് ഓഫ് കൊറിയയില്‍ നിന്നുള്ള ഒരു സംഘം മുതിര്‍ന്ന ചീഫ് എക്‌സീക്യീട്ടിവ് ഓഫീസറന്മാര്‍ ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. ന്യൂഡല്‍ഹിയില്‍ നടക്കുന്ന ഇന്തോ-കൊറിയ ബിസിനസ്സ് ഉച്ചകോടിയില്‍ പങ്കെടുക്കാന്‍ എത്തിയതാണ് അവര്‍. ഇരു രാജ്യങ്ങളും തമ്മിലുള്ള വ്യാപാര സഹകരണം വര്‍ദ്ധിപ്പിക്കുന്നതിന്റെ സാധ്യതകള്‍ സി.ഈ.ഒ.മാര്‍ ചര്‍ച്ച ചെയ്തു. കൊറിയന്‍ വ്യവസായ രംഗത്തെ നൈതികതയെയും, പ്രൊഫഷണലിസത്തെയും പ്രധാനമന്ത്രി പ്രകീര്‍ത്തിച്ചു. കൊറിയന്‍ ബ്രാന്‍ഡുകളെ ഇന്ത്യന്‍ വീടുകളില്‍ പ്രിയങ്കരമാക്കിയതും ഇതാണെന്ന് അദ്ദേഹം ചൂണ്ടിക്കാട്ടി. ഇന്ത്യയില്‍ വര്‍ദ്ധിച്ച നിക്ഷേപത്തിന് പ്രധാനമന്ത്രി കൊറിയന്‍ കമ്പനികളെ ക്ഷണിച്ചു. ”ഇന്ത്യയില്‍ നിര്‍മ്മിക്കു”വെന്നത് ഇന്ത്യയ്ക്കു വേണ്ടി നിര്‍മ്മിക്കുയാണെന്നു അദ്ദേഹം പറഞ്ഞു. കൊറിയയിലെ മാതൃകയില്‍ ഇന്ത്യയിലെ ഏതെങ്കിലും ഒരു പ്രദേശത്തു കൊറിയന്‍ കമ്പനികള്‍ക്ക് ഒരു ഗ്രൂപ്പായി നിക്ഷേപിക്കാവുന്നതാണെന്നും പ്രധാനമന്ത്രി അഭിപ്രായപ്പെട്ടു.
റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി

റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു. ട്വീറ്റിൽ പ്രധാനമന്ത്രി പറഞ്ഞു : “ധീരയായ റാണി വേലു നാച്ചിയാർക്ക് അവരുടെ ജന്മവാർഷികത്തിൽ ആദരാഞ്ജലികൾ. തന്റെ ജനങ്ങൾക്ക് നീതി ഉറപ്പാക്കുന്നതിൽ അവർ മുൻപന്തിയിലായിരുന്നു. കൊളോണിയലിസത്തെ ശക്തമായി ചെറുത്തുതോൽപ്പിക്കുകയും സമൂഹത്തിന്റെ ക്ഷേമത്തിനായി പ്രവർത്തിക്കുകയും ചെയ്തു. അവരുടെ ധീരത വരും തലമുറകളെ പ്രചോദിപ്പിക്കും.”
എം.ഐ.ടി പ്രസിഡന്റ് പ്രധാനമന്ത്രിയെ സന്ദര്‍ശിച്ചു

ബോസ്റ്റണിലെ മസാചുസെറ്റ് ഇന്‍സ്റ്റിറ്റ്യൂട്ട് ഓഫ് ടെക്‌നോളജി (എം.ഐ.ടി) പ്രസിഡന്റ് ഡോ.റാഫേല്‍ റീഫ് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. വിദ്യാഭ്യാസം, ആരോഗ്യം, ജലവിഭവം, കണ്ടുപിടുത്തങ്ങള്‍ എന്നീ മേഖലകളില്‍ എം.ഐ.ടിയുടെ പ്രവര്‍ത്തനങ്ങളെക്കുറിച്ച് ഡോ. റാഫേല്‍ റീഫ് പ്രധാനമന്ത്രിയോട് വിശദീകരിച്ചു. എം.ഐ.ടി സന്ദര്‍ശിച്ച് വിദ്യാര്‍ത്ഥികളോടും അധ്യാപകരോടും സംവദിക്കാന്‍ അദ്ദേഹം പ്രധാനമന്ത്രിയെ ക്ഷണിച്ചു. സ്‌കില്‍ ഇന്ത്യ, ഡിജിറ്റല്‍ ഇന്ത്യ, സ്റ്റാര്‍ട്ട് അപ്പ് ഇന്ത്യ എന്നീ പദ്ധതികളില്‍ എം.ഐ.ടിയുടെ വൈദഗ്ദ്യം പ്രയോജനപ്പെടുത്താന്‍ പ്രധാനമന്ത്രി ആവശ്യപ്പെട്ടു. എം.ഐ.ടിയിലെ മുതിര്‍ന്ന അധ്യാപകര്‍ക്കോ, വിവരമിച്ച അധ്യാപകര്‍ക്കോ കുറച്ചുമാസത്തേക്ക് ഏതെങ്കിലും ഇന്ത്യന്‍ സര്‍വകലാശാലയില്‍ അധ്യാപനം നടത്താമെന്ന് പ്രധാനമന്ത്രി നിര്‍ദ്ദേശിച്ചു. നിര്‍ദ്ദേശത്തെ അഭിനന്ദിച്ച ഡോ. റീഫ് ഇക്കാര്യത്തില്‍ സാധ്യമായ എല്ലാ സഹായങ്ങളും വാഗ്ദാനം ചെയ്തു. ശ്രീ.രത്തന്‍ ടാറ്റയും തദവസരത്തില്‍ സന്നിഹിതനായിരുന്നു.
ആര്‍ക്കിയോളജിക്കല്‍ സര്‍വ്വേ ഓഫ് ഇന്ത്യയുടെ പുതിയ ആസ്ഥാന മന്ദിരം പ്രധാനമന്ത്രി ഉദ്ഘാടനം ചെയ്തു

ആര്‍ക്കിയോളജിക്കല്‍ സര്‍വ്വേ ഓഫ് ഇന്ത്യയുടെ (എ.എസ്.ഐ) പുതിയ ആസ്ഥാന മന്ദിരമായ ധരോഹര്‍ ഭവന്‍ പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയിലെ തിലക് മാര്‍ഗില്‍ ഇന്ന് ഉദ്ഘാടനം ചെയ്തു. തദവസരത്തില്‍ സംസാരിക്കവെ, കഴിഞ്ഞ 150 വര്‍ഷത്തിലേറെയായി അര്‍ത്ഥ പൂര്‍ണ്ണമായ പ്രവര്‍ത്തനമാണ് ആര്‍ക്കിയോളജിക്കല്‍ സര്‍വ്വേ ഓഫ് ഇന്ത്യ കാഴ്ച വച്ചിട്ടുള്ളതെന്ന് അദ്ദേഹം പറഞ്ഞു. നമ്മുടെ ചരിത്രത്തിലും സമ്പന്നമായ പുരാവസ്തു ശാസ്ത്രത്തിലും അഭിമാനം കൊള്ളേണ്ടതിന്റെ പ്രാധാന്യം പ്രധാനമന്ത്രി എടുത്ത് പറഞ്ഞു. തങ്ങളുടെ പ്രാദേശിക ചരിത്രത്തെ കുറിച്ചും, തങ്ങളുടെ നഗരങ്ങള്‍, പട്ടണങ്ങള്‍, പ്രദേശങ്ങള്‍ എന്നിവയുടെ പുരാവസ്തു പ്രാധാന്യത്തെ കുറിച്ചും അറിയാന്‍ ജനങ്ങള്‍ മുന്‍കൈയെടുക്കണമെന്ന് അദ്ദേഹം പറഞ്ഞു. പ്രാദേശികമായ പുരാവസ്തുക്കളെ കുറിച്ചുള്ള പാഠങ്ങള്‍ സ്‌കൂള്‍ സിലബസിന്റെ ഭാഗമാക്കണമെന്ന് പ്രധാനമന്ത്രി അഭിപ്രായപ്പെട്ടു. തങ്ങളുടെ പ്രദേശത്തിന്റെ ചരിത്രവും, പൈതൃകവും സുപരിചിതമായ നല്ല പരിശീലനം സിദ്ധിച്ച പ്രാദേശിക ടൂറിസ് ഗൈഡുകളുടെ പ്രാധാന്യവും പ്രധാനമന്ത്രി എടുത്തു പറഞ്ഞു. ഏറെ കഷ്ടതകള്‍ സഹിച്ച് ദീര്‍ഘ നാളുകള്‍ കൊണ്ട് പുരാവസ്തു ശാസ്ത്രജ്ഞര്‍ കണ്ടെത്തിയ ഓരോ പുരാവസ്തുവിനും സ്വന്തമായൊരു കഥ പറയാനുണ്ടാകും. ഏതാനും വര്‍ഷം മുമ്പ് ഒരു ഇന്‍ഡോ – ഫ്രഞ്ച് സംയുക്ത സംഘത്തിന്റെ പുരാവസ്തു കണ്ടുപിടിത്തങ്ങള്‍ നേരില്‍ കാണാനായി താനും അന്നത്തെ ഫ്രഞ്ച് പ്രസിഡന്റും ചണ്ഡിഗഢിലേയ്ക്ക് യാത്ര ചെയ്തത് പ്രധാനമന്ത്രി അനുസ്മരിച്ചു. ഇന്ത്യ അതിന്റെ മഹത്തായ പൈതൃകം അഭിമാനത്തോടും, ആത്മവിശ്വാസത്തോടും ലോകത്തിന് മുമ്പാകെ പ്രദര്‍ശിപ്പിക്കണമെന്ന് പ്രധാനമന്ത്രി പറഞ്ഞു. ഊര്‍ജ്ജ കാര്യക്ഷമതയാര്‍ന്ന പ്രകാശ സംവിധാനം, മഴവെള്ള കൊയ്ത്ത്, എന്നിവയുള്‍പ്പെടെ അത്യാധുനിക സൗകര്യങ്ങളാണ് പുതിയ ആസ്ഥാന മന്ദിരത്തിലുള്ളത്. ഏകദേശം 1.5 ലക്ഷം പുസ്തകങ്ങളും, മാസികകളും അടങ്ങുന്ന കേന്ദ്ര ആര്‍ക്കിയോളജിക്കല്‍ ലൈബ്രറിയും ഇതിലുള്‍പ്പെടും.
അരുണാചൽ പ്രദേശിലും ആസാമിലെ രണ്ട് ജില്ലകളിലും മൊബൈൽ കവറേജ് നൽകുന്നതിനുള്ള യൂണിവേഴ്സൽ സർവീസ് ഒബ്ലിഗേഷൻ ഫണ്ട് സ്‌കീമിന്‌ കേന്ദ്രമന്ത്രിസഭയുടെ അംഗീകാരം

പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭ, അരുണാചൽ പ്രദേശിലും ആസാമിലെ കാർബി ആൻഗ്‌ലോങ്, ദിമാ ഹസാഓ ജില്ലകളിലും മൊബൈൽ കവറേജ് നൽകുന്നതിനായി വടക്ക്‌ കിഴക്കൻ മേഖലയ്‌ക്കായുള്ള (എൻ‌ഇആർ‌) സമഗ്ര ടെലികോം വികസന പദ്ധതി (സിടിഡിപി)ക്കു കീഴിലുള്ള യൂണിവേഴ്സൽ സർവീസ് ഒബ്ലിഗേഷൻ ഫണ്ടിന് (യു‌എസ്‌ഒഎഫ്) അനുമതി നൽകി. പരിധിയിലില്ലാത്ത 2374 ഗ്രാമങ്ങൾക്ക് (അരുണാചൽ പ്രദേശിൽ 1683 ഉം ആസാമിലെ രണ്ട് ജില്ലകളിൽ 691 ഉം) മൊബൈൽ കവറേജ് എത്തിക്കാൻ ഈ പദ്ധതി വിഭാവനം ചെയ്യുന്നു. അഞ്ച് വർഷത്തേക്കുള്ള പ്രവർത്തനച്ചെലവ് ഉൾപ്പെടെ ഏകദേശം 2,029 കോടി രൂപയാണ് വകയിരുത്തുന്നത്. യൂണിവേഴ്സൽ സർവീസ് ഒബ്ലിഗേഷൻ ഫണ്ടാണ് പദ്ധതിക്ക് ധനസഹായം നൽകുന്നത്. 2022 ഡിസംബറോടെ പദ്ധതി പൂർത്തീകരിക്കും.
ലോകാരോഗ്യ ദിനത്തില്‍ പ്രധാനമന്ത്രിയുടെ സന്ദേശം

ലോകാരോഗ്യ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി നല്‍കിയ സന്ദേശം. ” ഇന്ന്, ഈ ലോകാരോഗ്യ ദിനത്തില്‍ നാമോരോരുത്തരുടെയും ആരോഗ്യത്തിനും സൗഖ്യത്തിനും വേണ്ടി മാത്രം പ്രാര്‍ത്ഥിച്ചാല്‍ പോരാ, കൊവിഡ് 19 ഭീഷണിക്കെതിരേ ധീരമായി പൊരുതുന്ന ഡോക്ടര്‍മാര്‍, നഴ്‌സുമാര്‍, മറ്റ് ആരോഗ്യ പ്രവര്‍ത്തകര്‍ തുടങ്ങിയവരോടുള്ള നമ്മുടെ കൃതജ്ഞത ആവര്‍ത്തിച്ചു പ്രഖ്യാപിക്കുകയും വേണം. നമ്മുടെയും മറ്റുള്ളവരുടെ ജീവന്റെ സുരക്ഷയ്ക്കായി സാമൂഹിക അകലം പോലുള്ള നിബന്ധനകള്‍ പാലിക്കും എന്ന് ഈ ലോകാരോഗ്യ ദിനത്തില്‍ നമുക്ക് ഉറപ്പാക്കാം. നമ്മുടെ സാമൂഹിക ആരോഗ്യത്തെ ആകമാനം മെച്ചപ്പെടുത്താന്‍ സഹായകമാകുന്ന വ്യക്തിഗത ആരോഗ്യത്തില്‍ ഈ വര്‍ഷം മുഴുവന്‍ ശ്രദ്ധിക്കാന്‍ ഈ ദിനം നമുക്കു പ്രചോദനമാകട്ടെ.”
അസമിലെ ബോട്ട് അപകടത്തിൽ പ്രധാനമന്ത്രി ദുഃഖം രേഖപ്പെടുത്തി

അസമിലെ ബോട്ട് അപകടത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. യാത്രക്കാരെ രക്ഷിക്കാൻ സാധ്യമായ എല്ലാ ശ്രമങ്ങളും നടത്തിക്കൊണ്ടിരിക്കുകയാണെന്ന് അദ്ദേഹം പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു; "അസമിലെ ബോട്ട് അപകടത്തിൽ ദുഃഖിക്കുന്നു. യാത്രക്കാരെ രക്ഷിക്കാൻ സാധ്യമായ എല്ലാ ശ്രമങ്ങളും നടക്കുന്നുണ്ട്. എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു."
ഉജ്ജ്വല സബ്‌സിഡി സംബന്ധിച്ച ഇന്നത്തെ തീരുമാനം കുടുംബ ബജറ്റുകളെ വളരെയധികം ലഘൂകരിക്കും: പ്രധാനമന്ത്രി

പെട്രോൾ, ഡീസൽ വിലയിലെ ഗണ്യമായ ഇടിവ് വിവിധ മേഖലകളെ ഗുണപരമായി സ്വാധീനിക്കുകയും നമ്മുടെ പൗരന്മാർക്ക് ആശ്വാസം നൽകുകയും ചെയ്യും: പ്രധാനമന്ത്രി ഉജ്ജ്വല സബ്‌സിഡി സംബന്ധിച്ച ഇന്നത്തെ തീരുമാനങ്ങളും പെട്രോൾ, ഡീസൽ വിലയിടിവും വിവിധ മേഖലകളെ ഗുണപരമായി സ്വാധീനിക്കുമെന്നും നമ്മുടെ പൗരന്മാർക്ക് ആശ്വാസം നൽകുമെന്നും ‘ജീവിതം കൂടുതൽ സുഗമമാക്കുമെന്നും’ പ്രധാനമന്ത്രി പറഞ്ഞു. തീരുമാനങ്ങളെക്കുറിച്ചുള്ള ധനമന്ത്രിയുടെ ട്വീറ്റുകൾ ഉദ്ധരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു: "നമുക്ക് എപ്പോഴും ജനങ്ങളാണ് ആദ്യം! ഇന്നത്തെ തീരുമാനങ്ങൾ, പ്രത്യേകിച്ച് പെട്രോൾ, ഡീസൽ വിലകളിലെ ഗണ്യമായ കുറവുമായി ബന്ധപ്പെട്ട തീരുമാനങ്ങൾ വിവിധ മേഖലകളെ ഗുണപരമായി ബാധിക്കുകയും നമ്മുടെ പൗരന്മാർക്ക് ആശ്വാസം നൽകുകയും കൂടുതൽ ‘ജീവിതം സുഗമമാക്കുകയും ചെയ്യും. "Ujjwala Yojana has helped crores of Indians, especially women. Today’s decision on Ujjwala subsidy will greatly ease family budgets."
ജപ്പാന്‍ പ്രധാനമന്ത്രിക്ക് പ്രധാനമന്ത്രി നരേന്ദ്രമോദിയുടെ ജന്‍മദിനാശംസകള്‍

ജപ്പാന്‍ പ്രധാനമന്ത്രി ഷിന്‍സോ ആബേയ്ക്ക് പ്രധാനമന്ത്രി ശ്രീ.നരേന്ദ്ര മോദി ജന്‍മദിനാശംസകള്‍ നേര്‍ന്നു. ”എന്റെ സുഹൃത്ത് ഷിന്‍സോ ആബേയ്ക്ക് സന്തോഷകരമായ ജന്‍മദിനം ആശംസിക്കുന്നു. അദ്ദേഹത്തിന്റെ ദീര്‍ഘായുസ്സിനും ആരോഗ്യത്തിനുംവേണ്ടി പ്രാര്‍ത്ഥിക്കുന്നു. അദ്ദേഹവുമായി നടത്തിയ ആശയവിനിമയങ്ങള്‍ ഏറെ വിലപ്പെട്ടതായി കരുതുന്നു”- പ്രധാനമന്ത്രി പറഞ്ഞു.
പ്രമുഖ ഗാന്ധിയൻ ശകുന്തള ചൗധരിയുടെ നിര്യാണത്തിൽ പ്രധാനമന്ത്രി  അനുശോചിച്ചു

പ്രമുഖ ഗാന്ധിയൻ ശകുന്തള ചൗധരി ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "ഗാന്ധിയൻ മൂല്യങ്ങൾ പ്രോത്സാഹിപ്പിക്കുന്നതിനുള്ള അവരുടെ ആജീവനാന്ത പരിശ്രമങ്ങൾക്ക് ശകുന്തള ചൗധരി ജി ഓർമ്മിക്കപ്പെടും. ശരണിയ ആശ്രമത്തിലെ അവരുടെ ശ്രേഷ്ഠമായ പ്രവർത്തനം നിരവധി ജീവിതങ്ങളെ ക്രിയാത്മകമായി സ്വാധീനിച്ചു. അവരുടെ വിയോഗത്തിൽ ദുഃഖമുണ്ട്. എന്റെ ചിന്തകൾ അവരുടെ കുടുംബത്തിനും എണ്ണമറ്റ ആരാധകർക്കും ഒപ്പമാണ്. ഓം ശാന്തി."
നാഗാലാന്റ് ജി.ബി ഫെഡറേഷന്‍ പ്രതിനിധി സംഘം പ്രധാനമന്ത്രിയുമായി കൂടിക്കാഴ്ച നടത്തി

നാഗാലാന്റ് ജി. ബി (ഗാവോം ബുറാസ്) ഫെഡറേഷന്റെ 15 അംഗ പ്രതിനിധി സംഘം ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. നാഗാ ഗ്രാമങ്ങളിലെ ഗ്രാമ മുഖ്യന്‍മാരുടെ സംഘടനയാണ് ജി.ബി ഫെഡറേഷന്‍. പ്രധാനമന്ത്രിയുമായുള്ള കൂടിക്കാഴ്ചയില്‍ സന്തുഷ്ടി പ്രകടിപ്പിച്ച പ്രതിനിധി സംഘാംഗങ്ങള്‍ നാഗാ സമാധാന പ്രക്രിയക്ക് പൂര്‍ണ്ണ മനസ്സോടെയുള്ള പിന്തുണ പ്രധാനമന്ത്രിയെ അറിയിച്ചു. ഈ പ്രക്രിയയെ പ്രധാനമന്ത്രി മോദി അതിന്റെ പരിണതിയിലെത്തിക്കുമെന്ന് അവര്‍ പ്രത്യാശ പ്രകടിപ്പിച്ചു. എല്ലാ പൊതു സമൂഹ സംഘടനകളും, ഗോത്രങ്ങളും സമാധാനത്തിനുവേണ്ടിയുള്ള തങ്ങളുടെ ആഗ്രഹം വ്യക്തമാക്കിയിട്ടുണ്ട്. പ്രതിനിധി സംഘത്തെ സ്വീകരിക്കാന്‍ കഴിഞ്ഞതില്‍ സന്തോഷമുണ്ടെന്ന് പറഞ്ഞ പ്രധാനമന്ത്രി സമാധാനത്തിന്റെ സന്ദേശവുമായിട്ടാണ് അവര്‍ വന്നിരിക്കുന്നുവെന്നതും സന്തോഷകരമാണെന്ന് അഭിപ്രായപ്പെട്ടു.അവരുടെ പിന്തുണയ്ക്കും പ്രോത്സാഹന വാക്കുകള്‍ക്കും പ്രധാനമന്ത്രി നന്ദി അറിയിച്ചു
മുന്‍ പ്രധാനമന്ത്രി ശ്രീ അടല്‍ബിഹാരി വാജ്‌പേയിക്കു പ്രധാനമന്ത്രിയുടെ പിറന്നാള്‍ ആശംസകള്‍

91ാം പിറന്നാള്‍ ആഘോഷിക്കുന്ന മുന്‍ പ്രധാനമന്ത്രി ഭാരതരത്‌ന ശ്രീ അടല്‍ബിഹാരി വാജ്‌പേയിക്കു പ്രധാനമന്ത്രി ശ്രീ നരേന്ദ്ര മോദി ജന്മദിനാശംസകള്‍ നേര്‍ന്നു. ‘നമ്മുടെ പ്രിയങ്കരനായ അടല്‍ജിക്കു ജന്മദിനാശംസകള്‍. നിര്‍ണായകവേളയില്‍ രാഷ്ട്രത്തിനു സവിശേഷമായ നേതൃത്വം നല്‍കാന്‍ തയ്യാറായ ഈ വലിയ വ്യക്തിത്വത്തെ പ്രണമിക്കുന്നു. രാഷ്ട്രീയപ്പാര്‍ട്ടി നേതാവ്, നിയമനിര്‍മാണസഭാംഗം, മന്ത്രി, പ്രധാനമന്ത്രി എന്നീ നിലകളിലെല്ലാം അദ്ദേഹം സവിശേഷവ്യക്തിത്വം കാത്തുപോന്നു. ഇതാണ് അദ്ദേഹത്തെ വ്യത്യസ്തനാക്കുന്നത്. ഇന്നു വൈകിട്ട് ഡെല്‍ഹിയിലെത്തിയാല്‍ ഉടന്‍ അടല്‍ജിയുടെ വീട്ടിലെത്തി വ്യക്തിപരമായ ആശംസ നേരും.’, പ്രധാനമന്ത്രി പറഞ്ഞു. 1946ല്‍ ‘അഭുദയ’ എന്ന വാരികയില്‍ പ്രസിദ്ധീകരിച്ച ശ്രീ അടല്‍ ബിഹാരി വാജ്‌പേയിയുടെ കവിത പ്രധാനമന്ത്രി ട്വിറ്ററില്‍ ഷെയര്‍ ചെയ്തു.
ബെഞ്ചമിൻ നെതന്യാഹുവിനും ഇസ്രായേൽ ജനതയ്ക്കും പ്രധാനമന്ത്രിയുടെ  ഹനൂക്ക ആശംസ

ബെഞ്ചമിൻ നെതന്യാഹുവിനും ഇസ്രായേൽ ജനതയ്ക്കും ലോകമെമ്പാടുമുള്ള ഈ പ്രകാശോത്സവം ആഘോഷിക്കുന്നവർക്കും പ്രധാനമന്ത്രി ശ്രീ നരേന്ദ്ര മോദി ഹനൂക്ക ആശംസകൾ നേർന്നു. പ്രധാനമന്ത്രി ട്വീറ്റ് ചെയ്തു; “എന്റെ സുഹൃത്ത് ബെഞ്ചമിൻ നെതന്യാഹുവിനും ഇസ്രായേലിലെ സുഹൃത്തുക്കൾക്കും ലോകമെമ്പാടുമുള്ള ഈ പ്രകാശോത്സവം ആഘോഷിക്കുന്നവർക്കും ഹനുക്ക ആശംസകൾ നേരുന്നു. ചാഗ് സമീച്ച്.. –ND–
പ്രവാസി ഭാരതീയ ദിവസില്‍ ഇന്ത്യന്‍ പ്രവാസികള്‍ക്ക് പ്രധാനമന്ത്രിയുടെ ആശംസകള്‍

പ്രധാനമന്ത്രി ശ്രീ നരേന്ദ്ര മോദി പ്രവാസി ഭാരതീയ ദിവസില്‍ എല്ലാവര്‍ക്കും, പ്രത്യേകിച്ച് ഇന്ത്യന്‍ പ്രവാസികള്‍ക്ക് ആശംസകള്‍ നേര്‍ന്നു. ഒരു ട്വീറ്റില്‍ പ്രധാനമന്ത്രി പറഞ്ഞു; ' പ്രവാസി ഭാരതീയ ദിവസിൽ എല്ലാവര്‍ക്കും, പ്രത്യേകിച്ച് ഇന്ത്യന്‍ പ്രവാസികള്‍ക്ക് ആശംസകള്‍. നമ്മുടെ പ്രവാസികള്‍ ലോകമെമ്പാടും സ്വയം വേറിട്ടുനില്‍ക്കുകയും വ്യത്യസ്ത മേഖലകളില്‍ മികവ് പുലര്‍ത്തുകയും ചെയ്യുന്നു. അതേ സമയം, അവര്‍ അവരുടെ വേരുകളുമായി ബന്ധപ്പെട്ടിരിക്കുന്നു. അവരുടെ നേട്ടങ്ങളില്‍ ഞങ്ങള്‍ അഭിമാനിക്കുന്നു.'
യോഗ പരിശീലനത്തിനായി  നിരവധി രാജ്യക്കാരെ  ഒരുമിച്ച് കൊണ്ടുവന്നതിന്  ദോഹയിലെ ഇന്ത്യന്‍ എംബസിക്ക് പ്രധാനമന്ത്രിയുടെ അഭിനന്ദനം

യോഗ പരിശീലിക്കുന്നതിനായി നിരവധി രാജ്യങ്ങളില്‍ നിന്നുള്ള ആളുകളെ ഒരുമിച്ച് കൊണ്ടുവന്ന ഖത്തറിലെ ദോഹയിലുള്ള ഇന്ത്യന്‍ എംബസിയുടെ മഹത്തായ ശ്രമത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. നല്ല ആരോഗ്യത്തിനും ക്ഷേമത്തിനും വേണ്ടി ലോകത്തെ ഒന്നിപ്പിക്കുകയാണ് യോഗ ചെയ്യുന്നതെന്നും അദ്ദേഹം പറഞ്ഞു. 'നല്ല ആരോഗ്യത്തിനും ക്ഷേമത്തിനും വേണ്ടി യോഗ ലോകത്തെ ഒന്നിപ്പിക്കുകയാണ്. നിരവധി രാജ്യങ്ങളില്‍ നിന്നുള്ള ആളുകളെ യോഗ പരിശീലിപ്പിക്കാനാണ് ദോഹയിലുള്ള ഇന്ത്യന്‍ എംബസിയുടെ മഹത്തായ ശ്രമം.' പ്രധാനമന്ത്രി ട്വീറ്റ് ചെയ്തു. –ND–
ആർ കെ ലക്ഷ്മൺന്റെ നൂറാം ജന്മവാർഷികത്തിൽ പ്രധാനമന്ത്രി അദ്ദേഹത്തെ അനുസ്മരിച്ചു

കാർട്ടൂണിസ്റ്റ് ആർ കെ ലക്ഷ്മൺന്റെ നൂറാം ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. 2018-ൽ "ടൈംലെസ് ലക്ഷ്മൺ" എന്ന പുസ്തകം പ്രകാശനം ചെയ്തപ്പോൾ താൻ നടത്തിയ പ്രസംഗം ശ്രീ മോദി പങ്കുവെച്ചു. ട്വീറ്റിൽ പ്രധാനമന്ത്രി പറഞ്ഞു; " ബഹുമുഖ പ്രതിഭയായ ആർ കെ ലക്ഷ്മണനെ അദ്ദേഹത്തിന്റെ നൂറാം ജന്മവാർഷികത്തിൽ അനുസ്മരിക്കുന്നു. അദ്ദേഹത്തിന്റെ കാർട്ടൂണുകളിലൂടെ, അക്കാലത്തെ സാമൂഹിക-രാഷ്ട്രീയ യാഥാർത്ഥ്യങ്ങൾ അദ്ദേഹം മനോഹരമായി പകർന്നു തന്നു . 2018 ഞാൻ ഒരു പുസ്തകം പുറത്തിറക്കിയ വേളയിൽ നടത്തിയ പ്രസംഗം പങ്കിടുന്നു, 'ടൈംലെസ് ലക്ഷ്മൺ.' Https:/ /t.co/S0srPeZ4hL"
പ്രധാനമന്ത്രി ജനങ്ങൾക്ക് നവരോസ് ആശംസകൾ നേർന്നു

പ്രധാനമന്ത്രി ശ്രീ . നരേന്ദ്ര മോദി നവരോസിന്റെ വേളയിൽ ജനങ്ങൾക്ക് ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു. "വരാനിരിക്കുന്ന വർഷം എല്ലാവരുടെയും ജീവിതത്തിൽ സന്തോഷവും മികച്ച ആരോഗ്യവും കൊണ്ടുവരട്ടെ എന്ന പ്രാർത്ഥനയോടെ നവരോസ് ആശംസിക്കുന്നു. എല്ലാ അഭിലാഷങ്ങളും പൂർത്തീകരിക്കപ്പെടട്ടെ, ചുറ്റും സമൃദ്ധി ഉണ്ടാകട്ടെ." നവരോസ് മുബാറക്! –ND–
ദേശീയ പട്ടികജാതി ധനകാര്യ വികസന കോര്‍പറേഷന്റെ അംഗീകൃത ഓഹരിമൂലധനം ഉയര്‍ത്തല്‍

കേന്ദ്ര സാമൂഹിക നീതി, ശാക്തീകരണ വകുപ്പിനു കീഴിലുള്ള കേന്ദ്ര പൊതുമേഖലാ സംരംഭമായ ദേശീയ പട്ടികജാതി ധനകാര്യ വികസന കോര്‍പറേഷന്റെ അംഗീകൃത ഓഹരിമൂലധനം ആയിരം കോടി രൂപയില്‍നിന്ന് 1200 കോടി രൂപയായി ഉയര്‍ത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. സാമ്പത്തിക കാര്യങ്ങള്‍ക്കും പ്രവര്‍ത്തനം കൂടുതല്‍ ഫലപ്രദമാക്കുന്നതിനും പട്ടികജാതിക്കാരായ ഗുണഭോക്താക്കള്‍ക്കിടയിലേക്കു കൂടുതല്‍ കടന്നെത്താനും കൂടുതല്‍ പണം ഇതോടെ ലഭ്യമാകും. 2015-16ല്‍ 63,000 ഗുണഭോക്താക്കള്‍ക്കു സേവനം നല്‍കുകയെന്നതാണു കോര്‍പറേഷന്റെ ലക്ഷ്യം. സംസ്ഥാനങ്ങളിലും കേന്ദ്രഭരണപ്രദേശങ്ങളിലുമായി 37 സംസ്ഥാന ഏജന്‍സികള്‍ വഴിയാണു കോര്‍പറേഷന്‍ പദ്ധതികള്‍ നടപ്പാക്കിവരുന്നത്. സേവനം മെച്ചപ്പെടുത്തുന്നതിനായി, ആവശ്യമെങ്കില്‍ പൊതുമേഖലാ ബാങ്കുകളും പ്രാദേശിക ഗ്രാമീണ ബാങ്കുകളും മറ്റു സമാന സ്ഥാപനങ്ങളും വഴിയും പദ്ധതി നടപ്പാക്കും.
നേതാജി സുഭാഷ് ചന്ദ്രബോസിന് അദ്ദേഹത്തിന്റെ ജന്മ വാര്‍ഷികത്തില്‍ പ്രധാനമന്ത്രി പ്രണാമമര്‍പ്പിച്ചു

നേതാജി സുഭാഷ് ചന്ദ്രബോസിന് അദ്ദേഹത്തിന്റെ ജന്മ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമമര്‍പ്പിച്ചു. ”ജന്മ വാര്‍ഷികത്തില്‍ നേതാജി സുഭാഷ് ചന്ദ്രബോസിനെ ഞാന്‍ പ്രണമിക്കുന്നു. ഇന്ത്യയെ കൊളോണിയലിസത്തില്‍ നിന്ന് സ്വന്ത്ര്യമാക്കുന്നതില്‍ അദ്ദേഹത്തിന്റെ ധീരത വലിയ പങ്കു വഹിച്ചു. സമൂഹത്തിലെ പാര്‍ശ്വവത്ക്കരിക്കപ്പെട്ടവരുടെ താല്‍പര്യങ്ങളെയും ക്ഷേമത്തെയും കുറിച്ച് എല്ലായ്‌പ്പോഴും ചിന്തിച്ച മഹാനായ ധിഷണാശാലിയായിരുന്നു നേതാജി. നേതാജിയുമായി ബന്ധപ്പെട്ട ഫയലുകള്‍ പരസ്യപ്പെടുത്തുന്നതിനും പതിറ്റാണ്ടുകളായി ഉയരുന്ന ഈ ആവശ്യം പൂര്‍ത്തീകരിക്കാനും ഞങ്ങളുടെ ഗവണ്‍മെന്റിന് കഴിഞ്ഞത് ബഹുമതിയായിക്കരുതുന്നു. നേതാജി സുഭാഷ് ചന്ദ്രബോസുമായി ബന്ധപ്പെട്ട ഫയലുകള്‍ http://www.netajipapers.gov.in എന്ന ലിങ്കില്‍ ലഭ്യമാണ്”, പ്രധാനമന്ത്രി പറഞ്ഞു.
റോമിൽ നടക്കുന്ന ജി20 ഉച്ചകോടിക്കിടെ സ്‌പെയിൻ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി

റോമിൽ നടക്കുന്ന ജി20 ഉച്ചകോടിക്കിടെ, പ്രധാനമന്ത്രി ശ്രീ നരേന്ദ്ര മോദി 2021 ഒക്‌ടോബർ 31-ന് സ്‌പെയിൻ പ്രധാനമന്ത്രി ശ്രീ. പെഡ്രോ സാഞ്ചസുമായി കൂടിക്കാഴ്ച നടത്തി സ്പെയിനിൽ നിന്ന് 56 സി 295 വിമാനങ്ങൾ വാങ്ങുന്നതിനുള്ള കരാർ അടുത്തിടെ ഒപ്പുവച്ചതുൾപ്പെടെ വർദ്ധിച്ചുവരുന്ന ഉഭയകക്ഷി വ്യാപാര, നിക്ഷേപ ബന്ധങ്ങളെ ഇരു നേതാക്കളും സ്വാഗതം ചെയ്തു, ഇതിൽ 40 എണ്ണം ടാറ്റ അഡ്വാൻസ്ഡ് സിസ്റ്റംസുമായി സഹകരിച്ച് ‘ഇന്ത്യയിൽ നിർമ്മിച്ചതാണ്’. ഇ-മൊബിലിറ്റി, ക്ലീൻ ടെക്, അഡ്വാൻസ്ഡ് മെറ്റീരിയലുകൾ, ആഴക്കടൽ പര്യവേക്ഷണം തുടങ്ങിയ പുതിയ മേഖലകളിൽ ഉഭയകക്ഷി സഹകരണം കൂടുതൽ വിപുലീകരിക്കാൻ അവർ സമ്മതിച്ചു. ഗ്രീൻ ഹൈഡ്രജൻ, ഇൻഫ്രാസ്ട്രക്ചർ, പ്രതിരോധ ഉൽപ്പാദനം തുടങ്ങി വിവിധ മേഖലകളിൽ നിക്ഷേപം നടത്താനും ഇന്ത്യയുടെ ദേശീയ അടിസ്ഥാന സൗകര്യ പൈപ്പ് ലൈൻ, അസറ്റ് മോണിറ്റൈസേഷൻ പ്ലാൻ, ഗതി ശക്തി പദ്ധതി എന്നിവ പ്രയോജനപ്പെടുത്താനും പ്രധാനമന്ത്രി സ്പെയിനിനെ ക്ഷണിച്ചു. ഇന്ത്യ-യൂറോപ്യൻ യൂണിയൻ ബന്ധങ്ങളെക്കുറിച്ചും കാലാവസ്ഥാ പ്രവർത്തനങ്ങളിലുള്ള സഹകരണത്തെക്കുറിച്ചും വരാനിരിക്കുന്ന സി ഓ പി 26 ലെ മുൻഗണനകളെക്കുറിച്ചും ഇരു നേതാക്കളും ചർച്ച ചെയ്തു. അഫ്ഗാനിസ്ഥാൻ, ഇന്തോ-പസഫിക് എന്നിവയുൾപ്പെടെ പരസ്പര താൽപ്പര്യമുള്ള പ്രാദേശികവും ആഗോളവുമായ വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി. പ്രധാനമന്ത്രി സാഞ്ചസിനെ അടുത്ത വർഷം ഇന്ത്യയിൽ സ്വാഗതം ചെയ്യാൻ പ്രധാനമന്ത്രി മോദി കാത്തിരിക്കുകയാണ്.
ശ്രീ അരബിന്ദോയുടെ 150-ാം ജന്മവാർഷികത്തെ അനുസ്മരിക്കുന്ന പരിപാടിയിൽ പ്രധാനമന്ത്രി പങ്കെടുക്കും

പ്രധാനമന്ത്രി ശ്രീ നരേന്ദ്ര മോദി, 2022 ഡിസംബർ 13-ന് വൈകുന്നേരം 5 മണിക്ക് വീഡിയോ കോൺഫറൻസിംഗ് വഴി ശ്രീ അരബിന്ദോയുടെ 150-ാം ജന്മവാർഷിക അനുസ്മരണ പരിപാടിയിൽ പങ്കെടുക്കും. ആസാദി കാ അമൃത് മഹോത്സവിന്റെ ആഭിമുഖ്യത്തിൽ പുതുച്ചേരിയിലെ കമ്പൻ കലൈ സംഗമത്തിൽ നടക്കുന്ന പരിപാടിയിൽ ശ്രീ അരബിന്ദോയുടെ സ്മരണാർത്ഥം ഒരു നാണയവും തപാൽ സ്റ്റാമ്പും പ്രധാനമന്ത്രി പ്രകാശനം ചെയ്യും. രാജ്യത്തുടനീളമുള്ള ശ്രീ അരബിന്ദോയുടെ അനുയായികൾ ഉൾപ്പെടുന്ന ചടങ്ങിൽ അദ്ദേഹം സമ്മേളനത്തെ അഭിസംബോധന ചെയ്യും. 1872 ഓഗസ്റ്റ് 15-ന് ജനിച്ച ശ്രീ അരബിന്ദോ, ഇന്ത്യയുടെ സ്വാതന്ത്ര്യ സമരത്തിൽ ശാശ്വത സംഭാവനകൾ നൽകിയ ഒരു ദർശകനായിരുന്നു. ആസാദി കാ അമൃത് മഹോത്സവ് – സ്വാതന്ത്ര്യത്തിന്റെ 75 വർഷത്തെ വേളയിൽ ഇന്ത്യയുടെ ജനതയുടെയും സംസ്കാരത്തിന്റെയും നേട്ടങ്ങളുടെയും മഹത്തായ ചരിത്രം ആഘോഷിക്കാനുള്ള ഒരു ശ്രമം – രാജ്യത്തുടനീളം ഒരു വർഷം നീണ്ടുനിൽക്കുന്ന പ്രവർത്തനങ്ങളും പരിപാടികളും സംഘടിപ്പിച്ചുകൊണ്ട് ശ്രീ അരബിന്ദോയുടെ 150-ാം ജന്മവാർഷികത്തെ അനുസ്മരിക്കുന്നു. –ND–
ലോക പി റ്റി  ദിനത്തിൽ ഫിസിയോതെറാപ്പിസ്റ്റുകളുടെ പരിശ്രമങ്ങളെ പ്രധാനമന്ത്രി അഭിനന്ദിച്ചു

ജനങ്ങളുടെ ആരോഗ്യം സംരക്ഷിക്കുന്നതിൽ പ്രധാന പങ്ക് വഹിക്കുന്ന എല്ലാ ഫിസിയോതെറാപ്പിസ്റ്റുകളുടെയും പരിശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : ഇന്ന്, ലോക പി റ്റി ദിനത്തിൽ, ആളുകളുടെ ആരോഗ്യം സംരക്ഷിക്കുന്നതിൽ പ്രധാന പങ്ക് വഹിക്കുന്ന എല്ലാ ഫിസിയോതെറാപ്പിസ്റ്റുകളുടെയും പരിശ്രമങ്ങളെ ഞാൻ അഭിനന്ദിക്കുന്നു. ഫിസിയോതെറാപ്പിയെ ജനകീയമാക്കുന്നതിനും കൂടുതൽ നവീകരിക്കുന്നതിനുമുള്ള ശ്രമങ്ങൾ നാം തുടർന്നുകൊണ്ടേയിരിക്കും.
ഇന്ത്യന്‍ വിദേശ സര്‍വീസ് ട്രെയിനികള്‍ പ്രധാനമന്ത്രിയെ സന്ദര്‍ശിച്ചു.

2016 ബാച്ച് ഇന്ത്യന്‍ വിദേശ സര്‍വീസിലെ 41 ഓഫീസര്‍ ട്രെയിനികള്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. തന്റെ വീക്ഷണം പങ്കുവെക്കവേ, വിദേശ സര്‍വീസിലുള്ള ഉദ്യോഗസ്ഥര്‍ കാര്യങ്ങള്‍ വ്യക്തമായി മനസ്സിലാക്കേണ്ടതിന്റെയും ആഗോള പരിപ്രേക്ഷ്യത്തില്‍ ചിന്തിക്കേണ്ടതിന്റെയും ആവശ്യകത പ്രധാനമന്ത്രി ഊന്നിപ്പറഞ്ഞു. തങ്ങളുടെ ബാച്ചില്‍ പെട്ട മറ്റു സര്‍വീസുകളിലുള്ള സഹ ഉദ്യോഗസ്ഥരുമായി ബന്ധം നിലനിര്‍ത്തുകവഴി രാജ്യത്തിനകത്തെ സംഭവവികാസങ്ങള്‍ മനസ്സിലാക്കാന്‍ എല്ലായ്‌പ്പോഴും ശ്രമിക്കണമെന്ന് അദ്ദേഹം ആഹ്വാനം ചെയ്തു. ഇന്ത്യക്കു ശോഭനമായ ഭാവിയുണ്ടെന്നാണു ലോകം വിശ്വസിക്കുന്നതെന്നും ഇന്ത്യ വളര്‍ച്ച നേടിക്കൊണ്ടിരിക്കുകയാണെന്നും പ്രധാനമന്ത്രി പറഞ്ഞു.
ദാദാ വാസ്വാനിയുടെ തൊണ്ണൂറ്റി ഒന്‍പതാം ജന്മദിനാഘോഷങ്ങളെ പ്രധാനമന്ത്രി വീഡിയോ കോണ്‍ഫറന്‍സിലൂടെ അഭിസംബോധന ചെയ്തു

പൂനെയില്‍ നടന്ന ദാദാ വാസ്വാനിയുടെ തൊണ്ണൂറ്റി ഒന്‍പതാം ജന്മദിനാഘോഷങ്ങളെ പ്രധാനമന്ത്രി ശ്രീ. നരേന്ദ്ര മോദി ഇന്ന് വീഡിയോ കോണ്‍ഫറന്‍സിലൂടെ അഭിസംബോധന ചെയ്തു. 27 വര്‍ഷം മുന്‍പ് ഐക്യരാഷ്ട്രസഭയില്‍ ആഗോള മത സമ്മേളനത്തില്‍ പങ്കെടുത്തപ്പോള്‍ ദാദാ വാസ്വാനിയുമായി നടത്തിയ തന്റെ ആദ്യ കൂടിക്കാഴ്ച പ്രധാനമന്ത്രി അനുസ്മരിച്ചു. 2013 ല്‍ പൂനെയില്‍ നടന്ന തങ്ങളുടെ കൂടിക്കാഴ്ചയെയും അദ്ദേഹം ഓര്‍ത്തു. മാനവകുലത്തിന് നല്‍കുന്ന നിസ്വാര്‍ത്ഥ സേവനത്തിന് പ്രധാനമന്ത്രി ദാദ വാസ്വാനിയെ പ്രകീര്‍ത്തിച്ചു. ‘ശരിയായ തിരഞ്ഞെടുക്കല്‍’ സംബന്ധിച്ച ദാദാ വാസ്വാനിയുടെ ചിന്തകളെ പ്രശംസിച്ചുകൊണ്ട്, ശരിയായത് മാത്രമേ തിരഞ്ഞെടുക്കുകയുള്ളൂവെന്ന് ജനങ്ങള്‍ ദൃഢനിശ്ചയമെടുത്താല്‍ അഴിമതി, ജാതീയത, ലഹരി ദുരുപയോഗം, കുറ്റകൃത്യം തുടങ്ങിയ തിന്മകളെ പരാജയപ്പെടുത്താന്‍ കഴിയുമെന്ന് പ്രധാനമന്ത്രി പറഞ്ഞു. 2022 ല്‍ ഇന്ത്യയുടെ സ്വാതന്ത്ര്യത്തിന്റെ എഴുപതിയഞ്ചാം വാര്‍ഷികത്തെ പരാമര്‍ശിച്ചു കൊണ്ട് അതിന് മുന്‍പ് സ്വാതന്ത്ര്യ സമര സേനാനികളുടെ സ്വപ്നങ്ങള്‍ സാക്ഷാത്കരിക്കുമെന്ന് ഇന്ത്യ ദൃഢനിശ്ചയം ചെയ്യണമെന്ന് അദ്ദേഹം പറഞ്ഞു. സാധ്യമായ തരത്തിലെല്ലാം ഈ ശ്രമത്തില്‍ പങ്ക്‌ചേരാന്‍ പ്രധാനമന്ത്രി സാധു വാസ്വാനി മിഷനോട് അഭ്യര്‍ത്ഥിച്ചു.
‘ഇന്‍ഡോസാന്‍’ പ്രധാനമന്ത്രി ഉദ്ഘാടനം ചെയ്തു

ന്യൂഡെല്‍ഹിയില്‍ ദ് ഇന്ത്യ സാനിറ്റേഷന്‍ കോണ്‍ഫറന്‍സ് (ഇന്‍ഡോസാന്‍) പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. മാലിന്യം നിറഞ്ഞ ചുറ്റുപാട് ആരും ഇഷ്ടപ്പെടുന്നില്ലെന്നും ശുചിത്വം പാലിക്കുന്ന ശീലം വികസിച്ചുവരാന്‍ പരിശ്രമം ആവശ്യമാണെന്നും അദ്ദേഹം പറഞ്ഞു. ശുചിത്വത്തെക്കുറിച്ചു ബോധമുള്ളവരായി കുട്ടികള്‍ മാറിക്കൊണ്ടിരിക്കുകയാണെന്നു പ്രധാനമന്ത്രി വ്യക്തമാക്കി. സ്വച്ഛത അഭിയാന്‍ ജനമനസ്സുകളെ സ്പര്‍ശിക്കുന്നുണ്ട് എന്നാണ് ഇതില്‍നിന്നു വ്യക്തമാകുന്നത്. ശുചിത്വം നിലനിര്‍ത്തുന്നതിനായി നഗരങ്ങള്‍ തമ്മില്‍ ആരോഗ്യകരമായ മത്സരം ഉണ്ടായിവരുന്നുണ്ടെന്നു ശ്രീ. മോദി പറഞ്ഞു. മാധ്യമങ്ങളുടെ സൃഷ്ടിപരമായ പങ്കിനെ അഭിനന്ദിച്ച പ്രധാനമന്ത്രി, താന്‍ കഴിഞ്ഞാല്‍ ശുചിത്വമെന്ന ആശയം പ്രചരിപ്പിച്ചതു മാധ്യമങ്ങളാണെന്നു ചൂണ്ടിക്കാട്ടി. ബജറ്റ് വിഹിതംകൊണ്ടു നേടിയെടുക്കേണ്ടതല്ല ശുചിത്വമെന്നും അതൊരു ബഹുജന പ്രസ്ഥാനമായി മാറുകയാണു വേണ്ടതെന്നും പ്രധാനമന്ത്രി പറഞ്ഞു. കൊളോണിയല്‍ ഭരണത്തില്‍നിന്നു നമ്മെ സ്വതന്ത്രമാക്കാന്‍ മഹാത്മാ ഗാന്ധി നടത്തിയ സത്യഗ്രഹത്തെ അനുസ്മരിച്ച പ്രധാനമന്ത്രി, ഇപ്പോള്‍ ഇന്ത്യയെ മാലിന്യമുക്തമാക്കാനായി സ്വച്ഛഗ്രഹ പദ്ധതി ആവശ്യമാണെന്നു ചൂണ്ടിക്കാട്ടി. പുനരുപയോഗിക്കലും പുനഃചംക്രമണവും ദീര്‍ഘകാലമായി നിലനില്‍ക്കുന്ന ശീലമാണെന്ന് അദ്ദേഹം പറഞ്ഞു. ഈ രംഗങ്ങളില്‍ സാങ്കേതികവിദ്യയുടെ ഉപയോഗം വര്‍ധിപ്പിക്കണമെന്നും പ്രധാനമന്ത്രി വ്യക്തമാക്കി. അവാര്‍ഡ് ജേതാക്കളെ, വിശേഷിച്ച് ജന്‍ ഭാഗിദാരിയില്‍കൂടി നേട്ടമുണ്ടാക്കിയവരെ അദ്ദേഹം അഭിനന്ദിക്കുകയും ചെയ്തു.
പണ്ഡിറ്റ് ദീന്‍ദയാല്‍ ഉപാദ്ധ്യായയെ അദ്ദേഹത്തിന്റെ ചരമ വാര്‍ഷികത്തില്‍  പ്രധാനമന്ത്രി അനുസ്മരിച്ചു

പണ്ഡിറ്റ് ദീന്‍ദയാല്‍ ഉപാദ്ധ്യായയെ അദ്ദേഹത്തിന്റെ ചരമ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. പ്രധാനമന്ത്രി പറഞ്ഞു, ‘പണ്ഡിറ്റ് ദീന്‍ദയാല്‍ ഉപാദ്ധ്യായജിയെ അദ്ദേഹത്തിന്റെ ചരമ വാര്‍ഷികത്തില്‍ അനുസ്മരിക്കുന്നു. പാവപ്പെട്ടവരെയും, പാര്‍ശ്വവല്‍ക്കരിക്കപ്പെട്ടവരെയും, നമ്മുടെ ഗ്രാമങ്ങളെയും സേവിക്കുന്നതില്‍ അദ്ദേഹത്തിന്റെ പ്രതിബദ്ധത നമ്മെ പ്രചോദിപ്പിച്ചു കൊണ്ടേയിരിക്കുന്നു’.
26/11 മുംബൈ തീവ്രവാദി ആക്രമണത്തില്‍ കൊല്ലപ്പെട്ടവര്‍ക്കു പ്രധാനമന്ത്രി ആദരാഞ്ജലി അര്‍പ്പിച്ചു

മുംബൈയില്‍ നടന്ന ഭീതിദമായ 26/11 തീവ്രവാദി ആക്രമണത്തില്‍ കൊല്ലപ്പെട്ടവര്‍ക്കു പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലി അര്‍പ്പിച്ചു. ’26/11നു നടന്ന മുബൈ ഭീകരാക്രമണത്തില്‍ മരിച്ചവര്‍ക്ക് ആദരാഞ്ജലി. ഉറ്റവരെ നഷ്ടപ്പെട്ട കുടുംബങ്ങളോട് ഐക്യദാര്‍ഢ്യം പ്രഖ്യാപിക്കുന്നു. മുംബൈയില്‍ ആക്രമണം നടത്തിയ ഭീകരവാദികളെ സധൈര്യം നേരിട്ട നമ്മുടെ ധീരന്മാരായ പൊലീസിനെയും സുരക്ഷാ സേനകളെയും രാഷ്ട്രം നന്ദിപൂര്‍വം നമസ്‌കരിക്കുന്നു’, പ്രധാനമന്ത്രി പറഞ്ഞു.
അയര്‍ലന്‍ഡ് പ്രധാനമന്ത്രിയായി ചുമതലയേറ്റ ലിയോ വരദ്കറിനെ പ്രധാനമന്ത്രി അഭിനന്ദിച്ചു

അയര്‍ലന്‍ഡ് പ്രധാനമന്ത്രിയായി ചുമതലയേറ്റ ശ്രീ.ലിയോ വരദ്കറിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘അയര്‍ലന്‍ഡ് പ്രധാനമന്ത്രിയായി ചുമതലയേറ്റ ബഹുമാനപ്പെട്ട ശ്രീ. ലിയോ വരദ്കറിന് അഭിനന്ദനങ്ങള്‍. ഇന്ത്യ-അയര്‍ലന്‍ഡ് ബന്ധം മെച്ചപ്പെടുത്തുന്നതിനായി പ്രധാനമന്ത്രി വരദ്കറുമായി സഹകരിച്ചു പ്രവര്‍ത്തിക്കാനായി കാത്തിരിക്കുന്നു’, പ്രധാനമന്ത്രി പറഞ്ഞു.
ദേശീയ മാധ്യമദിന ചടങ്ങില്‍ പ്രധാനമന്ത്രി  പങ്കെടുത്തു

ദേശീയ മാധ്യമ ദിനത്തിന്റെ ഭാഗമായി പ്രസ് കൗണ്‍സില്‍ ഓഫ് ഇന്ത്യ സംഘടിപ്പിച്ച പരിപാടിയില്‍ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. പ്രസ് കൗണ്‍സില്‍ ഓഫ് ഇന്ത്യയുടെ സുവര്‍ണ ജൂബിലിഅനുസ്മരിക്കാന്‍ കൂടിയായിരുന്നു ചടങ്ങ്. ചടങ്ങില്‍ സംസാരിച്ച പ്രധാനമന്ത്രി മാധ്യമ സ്വാതന്ത്ര്യത്തിന്റെ പ്രാധാന്യത്തേക്കുറിച്ച് ഊന്നിപ്പറയുകയും മാധ്യമങ്ങള്‍ സ്വയം നിയന്ത്രണം ഏര്‍പ്പെടുത്തണമെന്ന് ചൂണ്ടിക്കാട്ടുകയും ചെയ്തു. മാധ്യമങ്ങളെ നിയന്ത്രിക്കാന്‍ പുറത്തുനിന്നുള്ള ഒരുതരത്തിലുള്ള ഇടപെടലും പ്രോല്‍സാഹിപ്പിക്കില്ല. രാജ്യത്തിന്റെ ചില ഭാഗങ്ങളില്‍ സമീപകാലത്ത് മാധ്യമപ്രവര്‍ത്തകര്‍ കൊല്ലപ്പെട്ടതിലെ ഉത്കണ്ഠ പ്രധാനമന്ത്രി പ്രകടിപ്പിച്ചു. സത്യംപറയുന്നതിന്റെ പേരില്‍ മാധ്യമപ്രവര്‍ത്തകര്‍ക്ക് ജീവന്‍ നഷ്ടപ്പെടുന്ന സ്ഥിതി അതീവ ഗൗരവമുള്ളതാണെന്ന് അദ്ദേഹം പറഞ്ഞു.
പ്രധാനമന്ത്രിയും ഫെഡറല്‍ ചാന്‍സലര്‍ ഓഫ് ജര്‍മനിയും തമ്മില്‍ ടെലിഫോണില്‍ സംഭാഷണം നടത്തി

ഫെഡറല്‍ ചാന്‍സലര്‍ ഓഫ് ജര്‍മനി ബഹുമാനപ്പെട്ട ഡോ. ഏഞ്ചല മെര്‍ക്കലുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ സംഭാഷണം നടത്തി. കോവിഡ്-19നെ കുറിച്ചും അതതു രാജ്യങ്ങളിലെ സ്ഥിതിയെ കുറിച്ചും ആരോഗ്യ പ്രതിസന്ധിക്കെതിരെ പോരാടുന്നതിനു രാജ്യാന്തര സഹകരണത്തിനുള്ള പ്രാധാന്യത്തെ കുറിച്ചും ഇരു നേതാക്കളും ചര്‍ച്ച നടത്തി. മരുന്നുകളുടെയും വൈദ്യ ഉപകരണങ്ങളുടെയും ലഭ്യതയിലെ കുറവു സംബന്ധിച്ച വീക്ഷണങ്ങള്‍ പങ്കുവെക്കുകയും ഇക്കാര്യത്തില്‍ പരസ്പരം സഹകരിക്കുന്നതിനുള്ള വഴികള്‍ തേടാന്‍ തീരുമാനിക്കുകയും ചെയ്തു. ആധുനിക ചരിത്രത്തിലെ പ്രധാന ദിശാവ്യതിയാനത്തിനു കോവിഡ്-19 തുടക്കമിടുകയാണെന്നും മാനവികതയെ ഒന്നായിക്കണ്ടുള്ള ആഗോളവല്‍ക്കരണത്തിന്റെ പുതിയ വീക്ഷണം അവതരിപ്പിക്കപ്പെടണം എന്നമുള്ള പ്രധാനമന്ത്രിയുടെ ചിന്തയോടു ജര്‍മന്‍ ചാന്‍സലര്‍ യോജിപ്പു പ്രകടിപ്പിച്ചു. ലോകത്താകെയുള്ളവര്‍ക്കായി യോഗാഭ്യാസങ്ങളും പ്രതിരോധ ശക്തി വര്‍ധിപ്പിക്കുന്ന ആയുര്‍വേദ മരുന്നുകളും പ്രചരിപ്പിക്കാന്‍ ഇന്ത്യ നടത്തുന്ന ശ്രമങ്ങള്‍ ബഹുമാനപ്പെട്ട ചാന്‍സലറെ പ്രധാനമന്ത്രി ബോധിപ്പിച്ചു. ഇതു മാനസികവും ശാരീരികവുമായ ആരോഗ്യം വര്‍ധിപ്പിക്കുന്നതിനു പൊതുവെയും ഇന്നത്തെ ലോക്ഡൗണ്‍ സാഹചര്യത്തില്‍ വിശേഷിച്ചും ഗുണം ചെയ്യുമെന്നു ചാന്‍സലര്‍ പ്രതികരിച്ചു.
ബെൽഗ്രേഡിൽ നടന്ന ഗുസ്തി ചാമ്പ്യൻഷിപ്പിലെ  മെഡൽ ജേതാക്കളെ  പ്രധാനമന്ത്രി അഭിനന്ദിച്ചു

ബെൽഗ്രേഡിൽ നടന്ന ഗുസ്തി ചാമ്പ്യൻഷിപ്പിൽ മെഡൽ നേടിയ ശിവാനി, അഞ്ജു, ദിവ്യ, രാധിക, നിഷ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ബെൽഗ്രേഡിൽ നടന്ന ഗുസ്തി ചാമ്പ്യൻഷിപ്പിൽ മെഡലുകൾ നേടിയതിന് ശിവാനി, അഞ്ജു, ദിവ്യ, രാധിക, നിഷ എന്നിവർക്ക് അഭിനന്ദനങ്ങൾ. അവരുടെ പ്രകടനം സവിശേഷമാണ്, ഇന്ത്യയിലുടനീളം ഗുസ്തി കൂടുതൽ ജനപ്രിയമാകുന്നതിന് ഇത് സഹായിക്കും."